b'\n_START_ARTICLE_\nSquare-1\n_START_PARAGRAPH_\nSquare-1 (tunnetaan my\xc3\xb6s nimill\xc3\xa4 Back to square one tai Cube 21) on Rubikin kuution tapainen, kuutionmuotoinen pulmapeli. Tavallisesta Rubikin kuutiosta ja monista sen muunnelmista poiketen se v\xc3\xa4rityksens\xc3\xa4 lis\xc3\xa4ksi muuttaa muotoaan, mik\xc3\xa4 tuo sen selvitt\xc3\xa4miseen lis\xc3\xa4\xc3\xa4 haastetta. Pulmapelin tarkoituksena on sivuja k\xc3\xa4\xc3\xa4nt\xc3\xa4m\xc3\xa4ll\xc3\xa4 sekoittaa aluksi sen palaset ja sitten yritt\xc3\xa4\xc3\xa4 palauttaa se alkuper\xc3\xa4iseen tilaan, jossa Square-1 on kuution muotoinen, ja sen jokaisella tahkolla on vain samanv\xc3\xa4risi\xc3\xa4 paloja.\n_START_SECTION_\nRatkaiseminen\n_START_PARAGRAPH_\nKuten Rubikin kuution, my\xc3\xb6s Square-1:n ratkaiseminen on hyvin haastavaa, ja ensimm\xc3\xa4inen ratkaisukerta voi vied\xc3\xa4 hyvinkin pitk\xc3\xa4\xc3\xa4n. Square-1:n helposti ymm\xc3\xa4rrett\xc3\xa4vi\xc3\xa4 ratkaisutapoja l\xc3\xb6ytyy internetist\xc3\xa4 paljon, p\xc3\xa4\xc3\xa4osin englanniksi.'